Publication: Magyar Közlöny
Issue: MK-1999-15 (Year: 1999, Number: 15)
Era: 1990-2004
Section: intézkedő 25/1992. (XII. 2.) KHVM rendelet 1. §-a.
Paragraph Index: 741

3. A kártérítés kifizetésének kötelezettsége a küldemény felvevő igazgatását terheli; ez az igazgatás visszkereseti joggal élhet a felelős igazgatással szemben, amely az Egyezmény végrehajtási szabályzatában előírt feltételek szerint (kártérítés megtérítése a kifizető igazgatásnak; a kártérítések rendezése a postaigazgatások között) köteles a számlájára előlegezett összegeket megtéríteni. Az az igazgatás, amely a kártérítést végső soron kifizette, e kártérítés összegének erejéig a címzettel, a feladóval vagy harmadik személlyel szemben visszkereseti joggal élhet. Az Egyezmény 37. cikkének és végrehajtási szabályzata megfelelő cikkeinek rendelkezéseit — amelyek az ajánlott küldemények elveszésekor esedékes kártérítés kifizetésének határidejére vonatkoznak — a beszedett összegek, vagy a kártérítés kifizetése tekintetében az összes utánvételes küldeményfajra alkalmazni kell.

Source: https://magyarkozlony.hu/hivatalos-lapok/0129f9465a243fbd8f807b7c0f39ec88c20b3334/dokumentumok/5d576ec931517920ac66d346f00be970dc94bb98/letoltes